Μεσολακκιά Σερρών

Η Μεσολακκιά (Βυζαντινά Ελληνικά: Λουκκοβικεία) ή αλλιώς Λακκοβίκια, κατ' άλλους Λακκοβήκια είναι χωριό του Παγγαίου όρους στον Νομό Σερρών που χρονολογείται από τον 10ο αιώνα. Σήμερα είναι εγκαταλελειμμένο, με τους κάτοικους του να μοιράζονται μεταξύ Παλαιοκώμης και Νέας Μεσολακκιάς.

Ιστορικά στοιχεία
Ίδρυση
Οι Λακκοβικιώτες (Μεσολακκιώτες) πιθανότατα είναι απόγονοι των αρχαίων Αμφιπολιτών, οι οποίοι τον 18ο-19ο αιώνα αναμείχθηκαν με Ηπειρώτες που κατέφθασαν κυνηγημένοι από τους Τσάμηδες μετά από κάποιο κίνημα. Η τοποθεσία του χωριού είναι ιδιαιτέρως κρυφή, όμως το ότι χτίστηκε κοντά στο αρχαίο υδραγωγείο της Αμφίπολης καθώς και κοντά σε ένα από τα λατομεία της, συνηγορούν στην συγγένεια των κατοίκων με τους Αμφιπολίτες. Οι λόγοι που ανάγκασαν τους Λακκοβικιώτες να επιλέξουν ένα τόσο αφιλόξενο σημείο πρέπει να είναι ο φόβος των επιδρομών και της ελονοσίας, μιας και την εποχή εκείνη υπήρχε ακόμα η λίμνη-βάλτος του Αχινού. Σε έγγραφο του 13ου αιώνα αναφέρεται ως «χωρίον της Λουκκοβικείας».

Τουρκοκρατία
Κατά τη διάρκεια της Τουρκοκρατίας και μέχρι το α΄ τέταρτο του 20ού αιώνα ο οικισμός γνώρισε μεγάλη ακμή καθώς οι κάτοικοί του ήταν ιδιαίτερα εργατικοί και προοδευτικοί. Η εγγύτητα δε, του χωριού με το λιμάνι του Τσάγεζι το κατέστησε σημαντικό εμπορικό κέντρο.

Βαλκανικοί και Παγκόσμιοι πόλεμοι
Όλα άλλαξαν κατά τη διάρκεια των Βαλκανικών πολέμων όταν οι κάτοικοι βρέθηκαν μέσα στη δίνη του πολέμου, ενώ κατόπιν ξέσπασε ο Α΄ Παγκόσμιος Πόλεμος κατά τον οποίο οι Βούλγαροι κατακτητές λήστεψαν τους Λακκοβικιώτες, πήραν ομήρους τους άνδρες και έκαψαν το χωριό. Με τη λήξη του πολέμου πολλοί χωριανοί δεν επέστρεψαν ζωντανοί. Ακολούθησε ο Β΄ Παγκόσμιος Πόλεμος και ο Εμφύλιος που έθεσαν σε δοκιμασία την επιβίωση του οικισμού.

Νεότερη περίοδος
Παρ' όλ' αυτά η ζωή συνέχισε τον δρόμο της στα Λακκοβίκια μέχρι τη δεκαετία του 1960, οπότε και εγκαταλείφθηκε οριστικά για να δημιουργηθεί η κοινότητα της Νέας Μεσολακκιάς. Σήμερα το χωριό αποτελεί σημείο αναφοράς και συνδετικό κρίκο για όλους όσοι έλκουν την καταγωγή τους από εκεί, ενώ γίνονται προσπάθειες αξιοποίησής του.

 Προσωπικότητες 
Γεννήθηκαν στη Μεσολακκιά
 Νίκος Πασιαλής, Έλληνας πρώην ποδοσφαιριστής και προπονητής ποδοσφαίρου
 Γιάννης Χατζηνικολάου, Έλληνας πρώην ποδοσφαιριστής και προπονητής ποδοσφαίρου
 Νίκος Τσέλιος, Έλληνας πρώην ποδοσφαιριστής Τσέλιος:“Μεγάλο κεφάλαιο ο Παναγούλιας για τον Άρη – Αξιοπρεπέστατη η δουλειά του Παντελίδη – Ηγέτης ο Σιώπης”

 Παραπομπές 
 Μαργαρίτης Δήμιτσας, Αρχαία γεωγραφία της Μακεδονίας, 1874
 Πρακτικά Μονής Ιβήρων, Τόμος Β΄, Actes D' Iviron, Lefort Oikonomides Papachryssanthou, Kravari Metreveli
 Αστέριος Γούσιος, Η κατά το Παγγαίον χώρα, 1894
 Στ. Μερτζίδης, Αι χώραι του παρελθόντος και αι εσφαλμέναι τοποθετήσεις
 Λένος Μαυρομάτης, La pronoia D'Alexis Comnene Raoul Aprevista, 1885, Σερραϊκά Σύμμεικτα
 Κυριάκος Παπακυριακού, Ιστορία του νομού Σερρών από αρχαιοτάτων χρόνων μέχρι της απελευθερώσεως του 1912 - 1913
 Ιωάννης Τσαρουχάς & Νικόλαος Μπονόβας, Τα μετόχια Γενίκιοϊ, Αγιάσματ(ι), Προβίστα της Μονής Παντοκράτορος Αγίου Όρους στην περιοχή Σερρών
 C. W. Blegen, Diary 6 November to 3 December 1918, Αρχεία Ερυθρού Σταυρού
 Γενικόν επιτελείον Στρατού, Διεύθυνσις Ιστορίας, Ο Μακεδονικός Αγών και τα εις Θράκην γεγονότα, 1979
 Ιάσων Χανδρινός, Ο Δεύτερος Βαλκανικός Πόλεμος, Εκδόσεις εφημερίδας "ΕΘΝΟΣ"
 Βασιλική Κράβαρη, Αρχεία Μονής Παντοκράτορα
 Σόλων Ν. Γρηγοριάδης, Φοβερά Ντοκουμέντα: Οι Βαλκανικοί Πόλεμοι, Εκδόσεις εφημερίδας "Τα Νέα"
 Απομνημονεύματα Αθανασίου Ι. Παλαμήδου, Η απελευθέρωση του Παγγαίου
 Μάγδα Παρχαρίδου, Αναγνώστου χειρόγραφη πρόθεση του 18ου αιώνα από τη Μονή Εικοσιφοίνισσας, 2009
 Φ. Σκαλίδης, Κοντά στις ρίζες των Ελλήνων
 Νικόλαος Ζήκος, Ο ναός των Αγίων Θεοδώρων στα Λακκοβίκεια Σερρών, Πατριαρχικό Ίδρυμα Πατερικών Μελετών
 Report of the Greek University Commision, The atrocities and devastations commited by the Bulgarians in Eastern Macedonia, Oxford University, 1919
 Ευάγγελος Γιόρτσιος, Τα Λακκοβήκια του Παγγαίου

Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης